 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት መንግስቲ ኤርትራ ኩሉ ነገር ኣብ ሰዓቱ ክገብሮ እዩ! 21 መስከረም 2018 መግለጺ ስእሊ, ድሕሪ 20 ዓመት ወጥሪ ዶባት ዝተራኸበ ህዝቢ ኤርትራውያን ንወርሒ መስከረም ክሳብ እዛ ዓመት እዚኣ ብኽልተ ዓበይቲ ፍጻሜታት ጥራሕ እዮም ክዝክሩዋ ጸኒሖም ንባሕቲ እታ ወርሒ ብምጅማር ብረታዊ ተጋድሎኦም 1961 ብኽብርን ሓበንን ን18 መስከረም 2001 ከኣ ብኢፍትሓዊ ማእሰርቲ መራሕትን ጋዜጠኛታትን ንመስከረም ለብዘበን 2018 ከኣ ወጥሪ ኩናት 20 ዓመታት ኣብቂዑ ህዝቢ ዶባትን ሰራዊትን ድፋዓት-ደም ግንባር ቡሬ ዛላምበሳን መረብን ብፍቕሪ ኣፍሪሶም ዳግም ተራኺቦም ዕርቀ ሰላም ብምድልዳሎም ብኽብሪ ይዝክሩዋ መስከረም 1961 ህዝቢ ኤርትራ ብዓመጽ ንዝፈረሰ ባይቶኡን ብብደዐ ንዝተጋህሰ መሰሉን ንምምላስ ተጋድሎኡ ፈሊሙ ህዘቢ ኣንቂሑን አዕጢቑን ብኹለንትናኡ ጸብለል ንዝብሎ ኣብ ጸሊም ኣፍሪቃ ዝለዓለ ዕጥቅን ሰራዊትን ዝነበሮ ስርዓት ኣብ ዝተናውሐ ኩናት ስዒሩ ናጽነቱ ህያው ብምግባሩ ንመስተንክራዊ ተጋደሎኡ ብሓበን ይዝክሮ ዶክተር ጋይም ክብረኣብ ዜጋታት ንፍጻሜ 18 መስከረም 2001 ብኢፍትሓዊ ማእሰርቲ መራሕቲ ሰውራን ሃገርን ብምዕጻውን እተን ኣብ 1996 ተወሊደን ኣብ ሓሙሻይ ዓመተን ዝተቖጽያ ጋዜጣታት ብሕትን ማእሰርቲ ኣዳለውተንን ብሓዘን ይዝክራ መንእሰይ ሻም ገብሪኤለ ብዘይ ንቡር መስርሕ ዳንነት ን17 ዓመታት ዝተኣስሩ ገዳይም መራሕትን ጋዜጠኛታትን ዝርከቡዎም እሱራት ሕልናን ሃይማኖትን ንክፍትሑ ይጽውዕ ምህላዉ ብምግላጽ ዋላኳ ካብ መንግስቲ ኤርትራ ክሳብ ሕጂ እወታዊ ደሃይ እንተዘይረኸብና እሱራትና ንክፍትሑ ብቐጻሊ ሰላማዊ ሰልፍታት እናወደብና ድምጽና ከነስምዕ ኢና ይብል ሕቶ ጉጅለ 15 እንታይ እዩ ነይሩ? 